Amerika laat val ‘grootste bom’ op Isis-tonnelsArgieffoto van die GBU-43B, of “Massive Ordnance Air Blast”-bom, Amerika se grootste nie-kernbomFoto: Eglin-lugmagbasis via AP Die Pentagon het Donderdag gesê hy het ŉ groot bom in Afghanistan gebruik op ŉ tonnelkompleks van die Islamitiese Staat in Nangarhar-provinsie. Die GBU-43-bom, ŉ “Massive Ordnance Air Blast”-bom (MOAB) en gevolglik ook bekend as die “Mother Of All Bombs”, is om 19:32 (1502 GMT) op die tonnelkompleks laat val “as deel van voortgesette pogings om Isis-K in 2017 te verslaan”, aldus die persverklaring. “Die aanval is ontwerp om die risiko aan Afgaanse en Amerikaanse magte te minimaliseer deur skoonmaakoperasies in die gebied, terwyl die verwoesting van Isis-K-stryders en fasiliteite gemaksimaliseer word,” lui die persverklaring wat ŉ alternatiewe akroniem vir die Islamitiese Staat gebruik. Die nagenoeg 10 000 kg MOAB-toestel word deur GPS gelei en is Amerika se grootste nie-kernbom. Dit ontplof voor dit die grond bereik om die ontploffingsradius te vergroot, berig Fox News. Die weermag assesseer tans die skade, berig CNN. Dit is nie Amerika se grootste konvensionele bom nie, berig The Guardian. Dit sal die “Massive Ordnance Penetrator GBU-57” wees. Sien ŉ video van die History Channel oor die bom en ŉ proeflopie in 2003: